Ketil Børde

Ketil Børde (født 3. februar 1935 i Oslo, død 27. februar 2022 Dødsannonse i Aftenposten 3. mars 2022) var en norsk diplomat og tidligere ambassadør. 
Liv og virke
Etter examen artium 1953 studerte han til mastergrad i statsvitenskap ved University of California. Han arbeidet i utenrikstjenesten fra 1959, som attache til Norges ambassade i Bern 1960–1962, sekretær i UD 1962–1965, ambassadesekretær ved Norges ambassade i Washington 1965–1971, byråsjef i UD 1971–1973, ambassaderåd i Brussel 1973 til 1977 (ministerråd fra 1975). Han var underdirektør i UD 1977-1981, fra 1981 ekspedisjonssjef og protokollsjef.Per Kristian Haugen, Protokollsjef Ketil Børde 50 år. Diplomatiets altmuligmann i Aftenposten, den 2. februar 1985. 

Fra 1985-89 var han ambassadør i Bern samtidig med at han var sendemann til Den hellige stol. Han var regjeringens koordinator av EØS-forhandlingene og forhandlingene om norsk medlemskap i EU 1989-1994, deretter ambassadør i Stockholm 1994-1999.Per Nordrum, 50 årig UD-veteran Ketil Børde takker av i Stockholm: –Vi blir nok med i EU, i Aftenposten den 27. september 1999.Ketil Børde - Store norske leksikon  Inntil oppnådd pensjonsalder i 2003 var han spesialrådgiver i EU-spørsmål. Deretter var han daglig leder av den norsk-tyske Willy Brandt Stiftelse til 2011.

Han er sønn av ambassadør Bjarne Børde (1897–1976) og Anna-Charlotte Bjerk (1906–1980) og var bror til programsekretær i NRK Unni Børde  Kröyer (1930–1991) og journalist og utenrikskorrespondent (NRK) Haakon Børde (født 1940).

Børde var kommandør av St. Olavs Orden (1995) og kommandør av Den Kongelige Norske Fortjenstorden 85 års omtale i Aftenposten 3. februar 2020

 Utgivelser 


 Referanser 

Kategori:Dødsfall i 2022
Kategori:Norske statsvitere
Kategori:Norges ambassadører til Sveits
Kategori:Norges ambassadører til Sverige
Kategori:Norges ambassadører til Den hellige stol
Kategori:Kommandører av St. Olavs Orden
Kategori:Personer fra Oslo
Kategori:Fødsler i 1935